

**UPRAVNI ODJEL ZA HRVATSKE BRANITELJE,**

**UDRUGE, DEMOGRAFIJU I SOCIJALNU POLITIKU**

**KLASA: 112-02/24-02/7**

**URBROJ: 2198-21/1-24-6**

**Zadar, 24. travnja 2024. godine**

Na temelju članka 17. i 19 stavka 1., Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 – u daljnjem tekstu: Zakon), pročelnik Upravnog odjela za hrvatske branitelje, udruge, demografiju i socijalnu politiku, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za hrvatske branitelje, udruge, demografiju i socijalnu politiku**

U „Narodnim novinama“ broj 48/2024 od 24. travnja 2024. godine objavljen je javni natječaj za prijam u službu u Upravni odjel za hrvatske branitelje, udruge, demografiju i socijalnu politiku, Odsjek za hrvatske branitelje i udruge, Pododsjek za hrvatske branitelje i civilne stradalnike Domovinskog rata, na radna mjesta:

1. **viši savjetnik**, radno mjesto broj 243. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca;

**2. viši referent,** radno mjesto broj 244. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 2. svibnja 2024. godine. Prijava je podnesena u roku ako je prije isteka roka zaprimljena u pisarnici Zadarske županije, Zrinsko Frankopanska 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem, prema Pravilniku:**

**1. viši savjetnik, radno mjesto broj 243. iz Pravilnika:**

- vodi upravni postupak i rješava u najsloženijim stvarima iz djelokruga povjerenih poslova iz djelatnosti ostvarivanja statusnih i drugih prava hrvatskih branitelja iz Domovinskog rata i članova njihovih obitelji i civilnih stradalnika iz Domovinskog rata,

- redovito obavlja provjeru uvjeta za daljnje ostvarivanje prava propisanih zakonom te u vezi s tim pruža pravnu i savjetodavnu pomoć hrvatskim braniteljima i članovima njihovih obitelji te civilnim stradalnicima Domovinskog rata,

- izdaje potvrde i izrađuje izvješća,

- vodi postupak povrata nepripadno isplaćenih sredstava,

- obavlja poslove u svezi pogreba umrlog hrvatskog ratnog vojnog invalida i umrlog hrvatskog branitelja Domovinskog rata uz odavanje vojne počasti, te obilježavanju prigodnih datuma,

- obavlja i druge poslove koji mu se povjere.

**2. viši referent, radno mjesto broj 244. iz Pravilnika:**

- vodi upravni postupak i rješava u jednostavnim upravnim stvarima iz djelokruga povjerenih poslova državne uprave iz područja ostvarivanja statusnih i drugih prava hrvatskih branitelja Domovinskog rata i članova njihovih obitelji,

- vodi upravni postupak i rješava u jednostavnim upravnim stvarima iz područja ostvarivanja statusnih i drugih prava civilnih stradalnika izDomovinskog rata,

- obavlja poslove u svezi pogreba umrlog hrvatskog ratnog vojnog invalida i umrlog hrvatskog branitelja iz Domovinskog rata uz odavanje vojne počasti, te obilježavanja prigodnih datuma,

- obavlja redovitu provjeru uvjeta za daljnje ostvarivanje prava propisanih zakonom,

- vodi i ažurira propisane evidencije korisnika prava,

- izdaje potvrde i uvjerenja iz djelokruga rada te izrađuje izvješća.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10, 10/23), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1. Koeficijent složenosti poslova radnog mjesta viši savjetnik je 2,58 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 6., za radna mjesta 4. klasifikacijskog ranga („Službeni glasnik Zadarske županije“ broj 6/22).

2. Koeficijent složenosti poslova radnog mjesta viši referent je 1,93 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 13., za radna mjesta 9. klasifikacijskog ranga („Službeni glasnik Zadarske županije“ broj 6/22).

Osnovica za obračun plaće utvrđena je člankom 44. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 35/21, 11/23, 7/24).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu javnog natječaja imenovano od strane pročelnika Upravnog odjela za hrvatske branitelje, udruge, demografiju i socijalnu politiku.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr), te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest.

**1. Pravni izvori za pripremanje kandidata za prethodnu provjeru znanja za radno mjesto viši savjetnik, radno mjesto broj 243. iz Pravilnika, su sljedeći**:

- Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23.), od članka 1. do članka 25. d., od članka 57. do članka 82., od članka 101. do članka 138. i od članka 149. do članka 189.;

- Zakon o civilnim stradalnicima Domovinskog rata („Narodne novine“ broj 84/21);

- Zakon o općem upravnom postupku („Narodne novine“ broj 47/09, 110/21),

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**2. Pravni izvori za pripremanje kandidata za prethodnu provjeru znanja za radno mjesto viši referent, radno mjesto broj 244. iz Pravilnika, su sljedeći:**

- Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19., 84/21. i 156/23.), od članka 1. do članka 25.d, od članka 57. do članka 82., od članka 101. do članka 138. i od članka 149. do članka 189.;

- Zakon o civilnim stradalnicima Domovinskog rata („Narodne novine“ broj 84/21),

- Zakon o općem upravnom postupku („Narodne novine“ broj 47/09, 110/21), od članka 1. do članka 149.;

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u „Narodnim novinama“ dostupni su na mrežnoj stranici <https://narodne-novine.nn.hr/>, izvor objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za radna mjesta koja se popunjavaju predmetnim javnim natječajem, obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 24. travnja 2024. godine.

 **PROČELNIK**

 **Josip Vidov, v.r.**